NYELVI MUNKAKÖZÖSSÉG ÉVES PROGRAMJA

2022-2023

***Kiemelt feladatok az 2022-2023 tanévre***:

* Az első nyelvi angol és német csoportokban a tanulókat a **B2-es nyelvi szintre** kell felkészíteni a gimnáziumi képzés során.
* A speciális és a gyorsabban haladó nyelvi csoportokban törekedni szükséges, hogy a diákok **C1 szintű** felkészítést kapjanak, elősegítve a felsőfokú nyelvvizsgák megszerzését.
* Kiemelt cél, hogy minél több tanulónk szerezzen B1-B2 szintű nyelvtudást a második idegen nyelvből. Ennek érdekében növeljük a nyelvtanítás hatékonyságát, biztosítjuk a csoportok közötti átjárhatóságot és folyamatosan tudatosítjuk a nyelvtanulás fontosságát.
* Eredményes szereplés **versenyeken** (amennyiben ezek megrendezésre kerülnek)**: OKTV, Barcsi Országos Angol Nyelvi Verseny (9. 10. oszt), Országos Spanyol Vers-és prózamondó Verseny (10. oszt), Newsbrowsing Országos Angol Nyelvi Verseny Bonyhád, Német Szépkiejtési Verseny, Bajai Országos Német Nyelvi Verseny, Langwest Tehetségkutató Verseny, Olvasóverseny (Angol Műhely Debrecen), és egyéb EKE által hirdetett versenyek, AJTP országos verseny (Pápa).**
* Általános iskolások angol nyelvi versenyének megrendezése, amennyiben erre lesz lehetőség személyesen mindkét fordulót.
* Szakmai programokkal való nyitás és hatékonyabb PR munka az általános iskolák felé, hogy az angol tagozatos osztályba több jó képességű tanuló jelentkezzen.
* Az érettségi feladatsorok frissítése. Osztályozó vizsgák lebonyolítása.
* Korszerű IKT eszközök alkalmazása a hatékony nyelvtanulás érdekében.
* **Erasmus+ KA122** *„Tanulj, hogy taníthass, láss, hogy láttathass, fejlődj, hogy fejlődjön általad - szilágyis tanárok továbbképzése a tanulói motiváció és az oktatás színvonalának, módszertanának fejlesztése céljából”* címmel rövid futamidejű mobilitási pályázat megvalósítása.
* Törekedni kell hazai és nemzetközi projektmunkában való részvételre és a diákcsere programok és egyéb, a nyelvtanulást is elősegítő utazások megszervezésére (lehetőség szerint). Esetlegesen az ELTE és EKKE intézményekkel való együttműködés folytatása.
* Hatékonyabb, összehangoltabb munka a munkaközösség tagjai között. Az új kollégák további segítése. Ki kell használni az összevont, egységes nyelvi munkaközösségben rejlő erőt a hatékonyabb nyelvtanítás érdekében.
* Rendszeres részvétel hazai és nemzetközi továbbképzéseken.

**1*,*** Nagy figyelmet kell fordítani a **kilencedikes csoportok** megszervezésére, a csoportok közti átjárhatóság biztosítására - a tanulók kéréseit, igényeit lehetőleg figyelembe kell venni. A **felsőbb évfolyamokon** is lehetőséget szükséges biztosítani, hogy a diákok a képességeik és tudásuk szerint a nekik legmegfelelőbb csoportban, a lehető leghatékonyabban fejlesszék tudásukat.

Fel: mkvez

***2,*** Az általános iskola **8. osztályosait** meg kell szólítani és megszerveznünk a kétfordulós **Elizabeth angol nyelvi versenyünket**, amennyiben a körülmények engedik személyes formában.

Érdemesnek tűnik nyitni a második nyelvek irányába is: orosz, spanyol, francia, - hiszen a választékot tekintve egyedülállóak vagyunk a megyében és ez is egy vonzerőt jelenthet a középiskolát választók számára pl. nyílt napon.

Fel: szervezés: mkvez. - feladatsorok: Szabados N., Ficzere K., Barta-Boncz N.

- közös javítás és szóbeli zsűrizés minden angolos kolléga bevonásával

***3***, Az egyre csökkenő számú általános iskolás tanuló miatt kiemelt feladat, hogy a munkaközösség aktívan járuljon hozzá az iskola népszerűsítéséhez, **tegye vonzóvá a nyelvtanulást a Szilágyiban**. Érdekes programokat kell ajánlani a nyílt napokon, kapcsolatokat kiépíteni az általános iskolai kollégákkal, iskolákkal és szükséges már a **7. osztályosokat** is megszólítani a versenyekben.

Fel: mk. vez, Munkácsiné, Barta-Boncz N, Hornyákné.

***4,*** Hatékonyabb szakmai munkával és ösztönzéssel elő kell segíteni, hogy minél többen tegyenek komplex **középfokú nyelvvizsgát** – lehetőleg a 11. osztály első félév végéig, így jobb eredményt biztosítva a tanulóknak az előrehozott középszintű érettségin, illetve a 12. évben ősszel és/vagy tavasszal emelt szintű vizsgát is tenni vagy a második idegen nyelv tanulását intenzívebb formában folytatni. Minden évben örvendetesen tovább növekszik a nyelvvizsgák száma. Ezt a folyamatot a továbbiakban is erősíteni kell. Fontos, hogy rendszeresen legyenek próbanyelvvizsgák.

A **nyelvvizsgák regisztrálásá**nak rendszere egy Google táblázat (felelős:Forgács A.), amit a nyelvtanárok és az osztályfőnökök vezetnek, azonban szükséges egy jól kezelhető, átlátható ugyanakkor hivatalos dokumentálás is: az osztályfőnökök a bizonyítványok szkennelt, fényképezett változatát gyűjtik, ami egy központi adatbázisba kerül.

Az elmúlt évben tovább növekedett az **emelt szintű érettségi vizsgát** tett tanulóink száma. A diákok jellemzően jól felkészültek voltak, 70-98%-os eredményeket értek el. A 12. osztályosoknak ki kell használni az őszi vizsgaidőszakot, hiszen van javítási lehetőség. Mivel ezen vizsga is egyenértékű a nyelvvizsgával, maximális segítséget kell nyújtanunk a felkészülésben.

***5,*** Cél, hogy jobb eredményekkel szerepeljünk az **OKTV versenyeken**. Igaz, hogy a feladatok egyre nehezebbek, de vannak kiemelkedő tanulóink, akiket érdemes lehetne felkészíteni.

Fel: mkvez. és elsősorban spec. angol 11.-12. évf. szaktanárok

***6,*** Ösztönözni kell a tanulókat, hogy vegyenek részt különböző **pályázatokon és versenyeken**, hogy ezzel rutint, vizsgázási gyakorlatot szerezzenek.

(Langwest verseny, PTE-Barcs kis OKTV versenye, Bajai Országos Német versenybe becsatlakozni, Országos Spanyol Vers- és Prózamondó, Német Szépkiejtési Verseny-Eger, AJTP Pápai Verseny). A tavalyi évhez hasonlóan ösztönözzük diákjainkat, hogy vegyenek részt különböző könyvolvasási versenyeken (Fox, Angol Műhely Debrecen), mert a tapasztalatok szerint hatékonyak a nyelvi, lexikai készségfejlesztésben.

**A versenyek egy része ingyenes, ha van nevezési díj, azt a tanulók (v. AJTP költségvetéséből a programban résztvevők számára) fizetik. csak a döntőbe jutott tanulók utaztatására és kíséretére igényeljük a tankerület hozzájárulását.**

Pályázatok figyelése.

Fel. Szabados N, Forgács A, Nagy Á. Birinyiné

***7,*** A 11. és a 12. osztályokban fel kell készülni az előrehozott érettségik lebonyolítására, valamint arra, hogy igény szerint **átszervezzük a nyelvi csoportokat**, lehetőséget adva a tanulóknak, hogy sikeres nyelvvizsga és/vagy előrehozott érettségi vizsga után, a második idegen nyelvet is magasabb óraszámban tanulják, felkészülve ezzel egy újabb nyelvvizsgára illetve az érettségi vizsgára.

Hatékonyabb együttműködést kell kiépíteni az osztályfőnökökkel. A szülői értekezleten a **szülők figyelmét külön is felhívjuk a nyelvtanulás és nyelvvizsgák fontosságára** a felsőoktatásba való bekerülés szempontjából is.

Az előrehozott érettségi vizsgákkal járó feladatok, az osztályozó vizsgák megszervezése, érettségi tételsorok frissítése a törvényben előírt módon történik.

Fel.: mkvez, Pintér R., Birinyiné, NagyÁ és az érintett szaktanárok

***8***, A hagyományoknak megfelelően bekapcsolódunk az **Erzsébet napi,** a **Tudományok Hete rendezvények** és a **Nyelvi Témanapok** szervezésébe magas színvonalú programajánlattal. A tavaly elindított nyelvtanulási témanapot idén a „Nyelvek Európai Napja” keretében kívánjuk folytatni és ezúton is népszerűsíteni a kisebb nyelvek tanulását és a nyelvvizsgák megszerzésének fontosságát.

Fel: SzabadosN, Frigyikné, Birinyiné, NagyÁ, Hornyákné

**9,** Kiemelt figyelmet kell fordítani az **Arany Programban szereplő csoportokra**. A tanulók mindkét félév végén vizsgát tesznek. Az angol nyelvtanítás szempontjából a 9. AJTP és a 9. év a hatékony előkészítés és a komplex nyelvi készségek fejlesztésének időszaka. Az esetleges lemaradókat korrepetálással is segíteni szükséges. A 10. évfolyam egy intenzív nyelvvizsga felkészítővel indul, majd megkezdődnek a nyelvvizsgák, a délutáni órák a vizsgafelkészítést és próbavizsgákat jelentenek. Ezt az évet a lehető leghatékonyabban kell felhasználni a nyelvtanításra és vizsgafelkészítésre.

A tanulók haladását és az esetleges gondokat, problémákat meg kell beszélni az osztályfőnökkel és a munkaközösség vezetővel, hogy minél előbb hatékony megoldást találjunk. A sikeres munkát akadályozó problémákról írásos feljegyzés is készül, elsősorban a kollégium és a koordinátor számára.

A programban folyó nyelvvizsgák szervezésével, finanszírozásával kapcsolatban szabályok vannak, mellyel a tanároknak tisztában kell lenniük.

Az AJTP országos versenyre eredményesen kell felkészíteni a tanulókat.

Fel: SzabadosN, Barta-Boncz N., BaksaG, Munkácsiné, Hornyákné és a programban tanító tanárok

**10,** Célkitűzésünk volt az idei évre **nemzetközi projektmunkában** való részvétel és a diákcsere programok és egyéb, a nyelvtanulást elősegítő programokban való részvétel volt.

2022-ben nagy örömünkre elnyertünk egy **Erasmus+ KA122** *„Tanulj, hogy taníthass, láss, hogy láttathass, fejlődj, hogy fejlődjön általad - szilágyis tanárok továbbképzése a tanulói motiváció és az oktatás színvonalának, módszertanának fejlesztése céljából”* címmel rövid futamidejű mobilitási pályázatot 7 nyelvtanár részvételével, mellyel 21.500 euro támogatást nyertünk. A projekt keretében külföldi módszertani képzéseken és szakmai látogatásokon veszünk részt. A továbbképzések témái az aktív állampolgárság, a projektoktatás, a környezetvédelem és az innovatív technikák alkalmazása az oktatásban, míg a külföldi oktatási intézményekben a multikulturalizmus és az inklúzió gyakorlatának vizsgálatára fókuszálunk. Minden mobilitás további **célja iskolánk nemzetközi kapcsolatainak és ezáltal a diákok lehetőségeinek bővítése.**

Fel: Hornyákné.

**11,** Figyelemmel kell kísérni és továbbra is segíteni kell az új  **kollégák munkáját.**

**A tanárjelöltek** tanítási gyakorlatát, tapasztalatszerzésétaz igények és a lehetőségek szerint meg kell szervezni, a mentorálást a lehető legmagasabb szinten szükséges biztosítani.

Fel: mkvez. Pintér R.

**12,** **Origó Nyelvvizsga Referenciaiskola** vagyunk és ennek egyik feltétele, hogy az iskola létszámának 10%-a rendelkezzen Origó nyelvvizsgával. Tavaly ezt szűken, de tudtuk teljesíteni. Ha a kollégák átérzik ennek jelentőségét, ebbe az irányba ösztönzik a tanulókat, az idén is sikerülhet.

**13,** Az iskola **külföldi kapcsolatait** erősíteni szükséges.

Szükséges kialakítani új kapcsolatokat az Erasmus+-programmal, illetve fenntartani az egyéb (önköltséges) diákcsere programjainkat, mert ez kiváló lehetőséget biztosít az angol, német, spanyol nyelv gyakorlására.

Amennyiben indul a **külföldi nyelvtanulási program** be kell kapcsolódni a 9.és11.évfolyammal angol, német, francia nyelvterületekre.

Fel: mk.vez. Hornyákné, Frigyikné , Birinyiné

**14**,.Fontosnak tartjuk, hogy diákjaink kíséretünkben, biztonságos körülmények között utazzanak és ismerjék meg a világot, legyenek tájékozottak, és használják az idegen nyelvet.

Nagyon jól sikerültek a pandémia előtti évek utazásai és az Arany programban szervezett **külföldi kirándulások** legutoljára 2019-ben, biztosak vagyunk abban, hogy ezek az utak nagy mértékben segítik a tanulási motivációt is, kiváló gyakorlási lehetőséget és óriási élményeket nyújtva a diákoknak. Ha a gazdasági és pandémiás helyzet engedi ezeket tovább kell vinni.

Fel: mkvez. Ficzere K, Forgács A

**Ellenőrzési terv:**

Szeptember 5-ig az őszi előrehozott érettségi vizsgára való jelentkezés

Szeptember 16-ig: tanmenetek ellenőrzése

Szeptember 29-ig: AJTP csoportok szintfelméréseinek ellenőrzése

Október 15-ig: a 9.évf-on csoportok és tanárai – a csoportok haladása, esetleges problémák.

November 30-ig: a 11. évf. csoportjai és tanárainak munkája.

Január 20-ig: a 12. évf. haladása

Február 10-ig előrehozott érettségi vizsgákra való jelentkezés

Eger, 2022-09-03

Szabados Nicolett