# A diák önkormányzati munka tervezése

Egri Szilágyi Erzsébet Gimnázium és Kollégium

**Az iskolai diákönkormányzat céljai, működése**

Az iskolai diákönkormányzat célja, hogy a diákok aktívan részt vehessenek az iskolai életet formáló tevékenységekben, képviselhessék érdekeiket, jogaik és kötelességeik ismeretében ráláthassanak az iskola működését meghatározó tényezőkre. Az osztályokban választott diák önkormányzati titkárok továbbítják osztálytársaik véleményét, a felmerülő kérdéseket az iskola nevelőtestülete és vezetősége felé. Ez a diákönkormányzat tagjai, az intézményvezető, az osztályfőnökök és a DÖK segítő tanár közötti folyamatos kommunikáció segítségével valósul meg. Az intézményvezető gyakran látogat el a DÖK gyűlésekre, valamint évente megrendezésre kerül a DIÁKFÓRUM, ahol minden osztály képviselői nyílt kérdéseket intézhetnek az intézményvezetőhöz és a tanárokhoz.

Fontos cél az iskolában az oktató-nevelő munka mellett a közösségi élet formálása, szabadidős programok szervezése, és ebben a DÖK szerepe kulcsfontosságú. A hagyományos iskolai programok mellett a diákok önállóan is kezdeményeznek közösségi eseményeket az iskolai élet színesítése érdekében, és ehhez kérik a nevelőtestület és az igazgató támogatását. Az iskola hagyományos ünnepségein, rendezvényein szintén segítik a szervezőmunkát a diák önkormányzat tagjai, támogatják azokat.

Az iskolai tevékenységen túl a diákok gyakran vesznek részt városi rendezvényeken is, kapcsolatot tartanak a Városi Diáktanáccsal, hiszen néhányan ennek a szervezetnek is a tagjai, így biztosított a kapcsolat más iskolák diákjaival is, értesülnek a városi szintű programok lehetőségeiről és azt közvetíteni tudják szilágyis diáktársaik felé.

A DÖK gyűlések havi rendszerességgel kerülnek megrendezésre, és aktív látogatottság jellemző. A szükséges feladatok és aktualitások megbeszélése mellet mindig lehetőség nyílik olyan új ötletek, programok megvitatására is, amelyek tartalmasabbá tehetik a tanítási napokat.

**Éves munkaterv - 2022/2023. tanév**

|  |  |  |
| --- | --- | --- |
| **Hónap** | **Esemény** | **Tevékenység** |
| ***2022***  ***Szeptember*** | Alakuló ülés | Házirend, SZMSZ felülvizsgálata, elfogadása  Éves munkaterv megvitatása, elfogadása. Új tagok felvétele, 9. évfolyam felelősének választása. |
| Gólyanap előkészítése | Avatási vetélkedő összeállítása |
| ***Október*** | DÖK által szervezett előadások | Előadások szervezése meghívott előadókkal, pl.: illemtan, protokoll, drogprevenció |
| DÖK gyűlés | A novemberben megrendezésre kerülő Erzsébet napi események előkészítése |
| DÖK gyűlés | A hagyományos Erzsébet napi rendezvényen való részvétel és a bál szervezésének segítése |
| ***November*** | DÖK gyűlés | 10. évfolyamosok által rendezett programok megbeszélése, időzítése (pl . Mikulás nap, Valentin nap stb.) |
| ***December*** | Jótékonysági Karácsonyi Koncert | A koncert szervezésének segítése |
| DÖK gyűlés | A második félév eseményeinek előkészítése. |
| ***2023***  ***Január*** | DÖK gyűlés | Aktualitások a második félévben, városi események, programok kihirdetése |
| ***Február*** | DÖK gyűlés | A diáknap előkészítése, szervezéssel kapcsolatos egyeztetések.  Felkészülés a diákfórumra |
| ***Március*** | DÖK gyűlés  A diákigazgató választás szavazásának lebonyolítása A Diákfórum előkészítése, kérdések, javaslatok összeírása | |
| ***Április*** | DÖK gyűlés  Aktuális kérdések megbeszélése  Diákfórum  Az osztályok képviselői, igazgató és nevelők tanácskozása az iskola életéről | |
| ***Május*** | DÖK által szervezett előadások | Gyermeknap ,,DÖK DAY” játékos vetélkedők, bemutatók szervezése, lebonyolítása. |
| ***Június*** | DÖK gyűlés | Éves munka értékelése és lezárása |