# **A történelem munkaközösség munkaterve a 2022/23-as tanévre**

# **Történelmet tanító kollégák**

Antal Andrea

Baksa Gergely

Cs Németh Péter

Koncsos Gergely

Munkácsi Sándorné

Sütő Zoltánné

Dr. Szőkéné Csapó Erika

Tóth Béla

Vargáné Havasi Judit

**Rendezvények**

*Rádiós megemlékezések:*

Aradi vértanúk: Munkácsi Sándorné

A kommunizmus áldozatainak emléknapja: Cs Németh Péter

Holokauszt-emléknap: Koncsos Gergely

*Aulai ünnepségek*:

Október 23.: Frigyikné Zenovitz Linda, Dr. Kovácsné Barta Ilona

Március 15.: Dr. Molnárné Guba Emese, Sütő Zoltánné,

Nemzeti Összetartozás Napja: Baksa Gergely, Cs Németh Péter

# **Tehetséggondozás, versenyek**

* *Bethlen Gábor Történelemverseny nyolcadikosoknak*: Koncsos Gergely.

Ebben a tanévben 3 fordulósra tervezzük a versenyt, az első 2 forduló jelenléti, iskolai írásbeli, a harmadik a legjobbak számára szóbeli fordulóval.

* *„… A kezek összeérnek, Isten magyarnak teremtett* ” elnevezésű Kárpát-medencei történelem verseny középiskolásoknak a Nemzeti Összetartozás napja alkalmából: Antal Andrea, Vargáné Havasi Judit (szervezők), valamint a munkaközösség tagjai.

Két év kényszerű szünet után szeretnénk újból megszervezni a tanév végén ismét ezt a rendezvényünket.

* *„A tudomány hete”* rendezvénye keretében folytatni tervezzük együttműködésünket a Debreceni Egyetemmel. Az egyetem tanárai és hallgatói rendhagyó történelemórát tartanak népszerű témákban. Emellett – felelevenítve a hagyományt - , ismét szeretnénk felkérni olyan, a történelemhez valamiképp kapcsolódó területen dolgozó volt szilágyis vendégeket, akik a maguk területén kiemelkednek, és szívesen visszatérnek volt iskolájukba ismeretterjesztő előadást tartani
* *OKTV- felkészítés* 11. illetve 12. évfolyamon: az évfolyamon tanító kollégák, elsősorban a faktos tanárok. (Koncsos Gergely, Munkácsi Sándorné,Vargáné Havasi Judit)

*Az általunk preferálni kívánt, de a tanév rendjében nem szereplő országos versenyek*:

* *Savaria Országos Történelemverseny* (Nyugat-Magyarországi Egyetem, Szombathely), 9-10. évfolyam
* *Gloria Victis* (Rákóczi Szövetség): iskolánk csapata versenyben van a döntőbe jutásért, amely októberben lesz Budapesten.

A fenti versenyeken évek óta részt veszünk, és általában eredményesen szerepelünk. Az esetek többségében az országos döntőkben is képviseljük iskolánkat. Ezt a hagyományt szeretnénk folytatni ebben a tanévben is.

**További feladatok**

A 2020-as NAT kerettantervei alapján a helyi tanterveket elkészítettem. Az első 3 évfolyamon a tanmenetek annek alapján készülnek.

Az új NAT követelményei felmenő rendszerben immár három évfolyamon (9., 10., 11.). megjelentek, ugyanakkor a mostani 12. évfolyam még a régi követelmények szerint érettségizik. Tehát egyszerre kétféle tantervet kell figyelembe venni évfolyamoktól függően.

Ennek megfelelően a 9-10-11. évfolyamon az új NAT alapján átdolgozott Száray Miklós által jegyzett tankönyveket használjuk, míg a 12. évfolyamon a szerző régebbi tankönyveiből tanítunk.

# A magas órszámok és a magas osztálylétszámok nagy kihívás elé állítják a történelmet tanító kollégákat, bár a 9-10. humán és általános tagozaton csoportbontás van, és 11. évfolyamtól a faktok mellett az alapórás csoportokban is csökkennek a létszámok (kivéve jellemzően a matematika-fizika-informatika tagozaton.)

# Az új NAT szerinti helyi teanterv alapján a 11. évfolyam fakultációja 6 órás (az eddigi 5-tel szemben).

# Alapvető elvárás, hogy minden csoportban megfelelő számú érdemjegy keletkezzen. Ez még a heti 2 órás csoportokban is legalább 4 jegyet kell, hogy jelentsen.

Törekednünk kell rá, hogy a versenyeken részt vevő diákok és az őket felkészítő tanárok körét is bővítsük, több érdeklődőt vonjunk be a versenyzésbe.

A 10. évfolyamon a tananyag egységes befejezése elengedhetetlen a következő 2 éves tanulási ciklushoz, különösen azoknak, akik a fakultációt választják. Ebben megállapodásunk szerint minden itt tanító kolléga együttműködésére számítok.

Eger, 2022. szeptember 5. Vargáné Havasi Judit mk. v